༈ཨོཾ་སྭ་སྟི།  སློབ་དཔོན་སྤྱོད་པའི་རྡོ་རྗེས་མཛད་པའི་བཅོམ་ལྡན་འདས་འཁོར་ལོ་སྡོམ་པའི་སྦྱིན་སྲེག་གི་ཆོ་ག་ལ་དོན་གསུམ་སྟེ།  ཀླད་ཀྱི་དོན་དང་༑  གཞུང་གི་དོན་དང་།  མཇུག་དཔལ་སྡོམ།  གི་དོན་ནོ།  ། དང་པོ་ལ་གཉིས་ཏེ།  མཆོད་པར་སྔོ་སེར། བརྗོད་པ་དང་།  བཤད་པར་ཐོག་མར།  དམ་བཅའ་བའོ།  ། གཞུང་གི་དོན་ལ་གསུམ་སྟེ།  སྦྱིན་སྲེག་དཀྱིལ་འཁོར་དང་ནི། བྱ་བའི་དུས་དགོས་པ་ཁྱད་པར་དུ་བསྒྲུབ་པ་བསྟན་པ་དང་།  ལུས་བླ་མ་ནང་། རྣམ་པར་བཞག་པའི་ཚུལ་གྱི་གཞན་གྱི་གཞུང་ལ་ཟུར་ཟ་བར་བསྟན་པ་དང་།  ཡན་ལག་རྒྱས་པར་བཤད་པའོ།  ། དེ་ལ་གཉིས་ཏེ།  ནང་གི་སྦྱིན་སྲེག་དང་།  ཕྱིའི་སྦྱིན་སྲེག་གོ། དང་པོ་ལ་གསུམ་སྟེ།  ནང་བླ་ན་དེ་ལ་བླ་ན། མེད་པའི་སྦྱིན་སྲེག་དངོས་དང་།  དེ་དང་པད་མ། རྗེས་མཐུན་པའི་མཚོན་བྱེད་ལ་ཡང་བླ་ན་མེད་པའི་སྦྱིན་སྲེག་ཏུ་བསྟན་པ་དང་།  སྦྱིན་སྲེག་གི་ཛྙཱ་ན།  རང་གཞུང་དང་གཞན་གཞུང་གཉིས་མཐུན་པར་མཚམས་སྦྱོར་དང་བཅས་པའོ།  །  ཕྱིའི་སྦྱིན་སྲེག་ལ་གཉིས་ཏེ།  རྒྱུད་སོ་དེ་ནས་ཡང་། སོ་ལས་སློབ་དཔོན་གྱིས་རྒྱས་པར་བསྟན་པ་ཡང་རྣལ་འབྱོར་མ་རྒྱུད་ལ་བརྟེན་པའི་སྦྱིན་སྲེག་མདོར་བསྟན་པ་དང་།  རྒྱས་པར་བཤད་པ་དངོས་སོ།  ། དེ་ལ་གསུམ་སྟེ།  སྦྱོར་བ་དང་།  ལས་དང་རྗེས་སུ་མཐུན་པའི་བསྒྲུབ་པ་དང་།  མཇུག་གི་ཆོ་གའོ།  ། དང་པོ་ལ་གསུམ་སྟེ།  ཐབ་ཁུང་མངོན་པར་དེ་ཐབ་ཁུང་། འདུ་བྱ་བ་དང་།  ཡོ་བྱད་བསགས་པ་ཡམ་ཤིང་བུད་ཤིང་། འདིར་མདོ་ཙམ་དུ་བསྟན་པ་དང་།  སྒྲུབ་པ་དེ་ནས་རྡོ་རྗེ། པོ་རང་ཉིད་ཆས་སུ་འཇུག་པ་བསྟན་པའོ།  ། དངོས་གཞི་ལས་དང་རྗེས་སུ་མཐུན་པའི་སྒྲུབ་པ་ལ་གཉིས་ཏེ།  འཇིག་རྟེན་པའི་མེ་ལྷ་མཆོད་པ་དང་།  འདས་པའི་མེ་ལྷ་མཆོད་པའོ།  ། དང་པོ་ལ་བཞི་སྟེ།  ཐབ་ཁུང་བསྲུང་དེ་ནས་རང་གིཞིང་བྱིན་གྱིས་བརླབས་པ་དང་།  ལས་དང་མཐུན་པའི་ཡི་གེ་ཧཱུྃ། མེ་ལྷ་བསྐྱེད་པའི་ཆོ་ག་དང་།  མཆོད་རྫས་དགྲམ་དེ་ནས་མཆོད། པ་དང་༑  སྦྱིན་སྲེག་བྱ་དེ་ནས་ཕྱི་རོལ། བའི་རིམ་པ་དངོས་སོ།  ། འདས་པའི་མེ་ལྷ་མཆོད་པ་ལ་ཡང་གསུམ་སྟེ།  སེམས་དཔའ་དེ་ནས་མེ་ལྷ།  སུམ་བརྩེག་གི་ཚུལ་གྱིས་རྟེན་དང་བརྟེན་པའི་དཀྱིལ་འཁོར་བསྒྲུབ་པ་དང་།  སྦྱིན་སྲེག་བྱ་བའི་རིམ་པ་དངོས་སྔར་བཞིན། དང་།  རྫས་སྔགས་སྦྱིན་སྲེགདང་ལས་སྔགས་ཀྱི་ཁྱད་པར་བསྟན་པའོ།  །  མཇུག་གི་ཆོ་ག་ལ་གསུམ་སྟེ།  མཆོད་བསྟོད་དེ་ནས་ཇི། སྔོན་དུ་འགྲོ་བས་འདས་པའི་མེ་ལྷ་གཤེགས་སུ་གསོལ་བ་དང་།  འཇིག་རྟེན་པའི་མེ་ལྷ་ལ་ལྷག་མའི་སྦྱིན་དེནས་མེ་ལ། སྲེག་དབུལ་ཞིང་གཤེགས་སུ་གསོལ་བ་དང་།  ཡི་གེ་བརྒྱ་རྗེ་བཙུན་གྱི།  པ་སྔོན་དུ་འགྲོ་བས་ཕུར་བུ་དབྱུང་བ་ལ་སོགས་པ་མཇུག་གི་ཆོ་ག་བསྟན་པའོ།  ། ཨི་ཐཱི།  །